次韻國衡
作者：張綱
朝代：宋

paragraphs: 古寺凴崇岡，蒼烟蔭喬木。
欹斜屋鱗比，繚繞牆带束。
何人闢層軒，延客寄遐矚。
醉賞菊坡下，客意豈在菊。
念昔居此地，名世盡儒服。
師曠賢多知，蒼史聖重目。
臺成竟誰游，事去不容跼。
梁王髙帝孫，名字亦不辱。
當時盛歌舞，肯使後人逐。
陳跡今故存，新池爲誰綠。
感歎世上事，反覆如轉燭。
請君聽鍾魚，尚想吹紫玉。